טוס איירווייז

טוס איירווייז (Tus Airways) היא חברת תעופה קפריסאית. בסיסה הראשי ממוקם בנמל התעופה הבינלאומי בלרנקה.

 היסטוריה 
החברה הוקמה על ידי איש העסקים מיקי ויינשטיין ביוני 2015 והחלה לפעול רשמית בתחילת אפריל 2016 עם המטוסים מדגם סאאב 340 וסאאב 2000. החברה הפעילה טיסות סדירות גם מנמל התעופה בן-גוריון ללרנקה ולפאפוס ובנוסף הפעילה טיסות לאותם יעדים גם מנמל התעופה חיפה עד אוקטובר 2017. החברה הפסיקה את פעילותה לאורך שנת 2020 במהלך תקופת הקורונה וביוני 2021 הודיעה על חזרתה לפעילות במודל עסקי חדש לחלוטין – "חברת תעופה היברידית". במקביל החברה מכרה את מטוסי הפוקר (שני מטוסי פוקר 70 וחמישה מטוסי פוקר 100) ושינתה את צי המטוסים שלה למטוסי גדולים יותר מסוג איירבוס A320. החברה הודיעה שתטוס מקיץ 2021 מלרנקה למבחר יעדים כמו איי יוון ותל אביב ואף הודיעה שתטוס ישירות מישראל לאיי יוון, קרואטיה, ברטיסלאבה ויעדים נוספים באירופה. מבסיסה בלרנקה צפויה החברה גם לטוס ישירות למזרח ולארצות הברית באמצעות מטוס איירבוס A330.

במהלך מבצע עם כלביא ולאור סגירת המרחב האווירי של ישראל, הפעילה החברה טיסות חילוץ מלרנקה ומאתונה לנמל התעופה הבין-לאומי המלך חוסיין בעקבה, שכללו העברות לישראל.

 שינוי בעלות 
בחודש ספטמבר 2021, חברת גלובל כנפיים ליסינג העבירה 5 מיליון דולר תמורת 49.9% ממניות החברה. איש העסקים האמריקאי קנת' וולי, העביר עוד 4 מיליון דולר תמורת 50.1% מהמניות. וולי הוא מבעלי השליטה בחברת התעופה האמריקאית – Eastern Airlines.

במרץ 2024 רכשה חברת קווי חופשה, בבעלות עמי כהן וארנון אנגלנדר, 33% מ-TUS. באוקטובר 2024 מימשה חברת קווי חופשה אופציות שקיבלה והגיעה לאחזקת 75% ממניות TUS.

ב-1 בינואר 2025 דווח שחברת קווי חופשה מימשה את האופציה לרכישת 25% נוספים מגלובל כנפיים וקנת' וולי והפכה לבעלה של 100% מחברת התעופה TUS.

 TUS IL 
במאי 2025 הכריזה החברה על כוונה להקים חברת תעופה ישראלית שבסיסה יהיה בנתב"ג. בדצמבר אותה שנה יצאה החברה בהודעת גיוס לטייסים במטרה להתחיל את הפעילות המקומית ברבעון הראשון של שנת 2026.

יעדים
החברה פועלת מנמל הבית שלה בלרנקה קפריסין ובתחילת דרכה הפעילה טיסות ליעדים שונים וקרובים באזור, כגון נמלי תעופה בערים מרכזיות: תל אביב, אתונה, דיסלדורף ופאפוס.

ככל חברה תעופה בתחילת דרכה, "TUS" הציגה בזמנו את גידול גבוה ביותר בנפח תנועת הנוסעים בנתב"ג מתחילת שנת 2017 ועד חודש יוני, כולל כשהטיסה פי 5.15 יותר נוסעים מאותה התקופה בשנה הקודמת לה.

החל מ-15 באוקטובר 2017, הופסקו טיסות החברה מנמל התעופה בחיפה למרות הביקוש הרב. צעד זה נבע, בין השאר, מאורך המסלול והגבלת שעות הפעילות הליליות בו. החברה הוציאה משירות את מטוסי הסאאב 2000 ומפעילה מטוסי סילון מדגם פוקר 100 ו-פוקר 70 שאינם יכולים לנחות כרגע בחיפה עד הארכת המסלול בכ-316 מטרים. במקביל, הודיעה החברה על פתיחת שני קווים ישירים מלרנקה לרומא ואתונה.

ב-7 באוגוסט 2018, פורסם כי חברת התעופה תחדש את טיסותיה לנמל התעופה חיפה, ככל הנראה בחורף 2019 – זאת לאחר ששר התחבורה, ישראל כץ חתם על תקנות חדשות שמעניקות פטור מאגרות תעופתיות לנמל. אך החברה לא חזרה לפעול בחיפה, מאחר שהארכת המסלול לא בוצעה.

בנובמבר 2018 הודיעה החברה על פתיחת קו עונתי חורפי חדש מתל אביב – שדה דב ללרנקה, ובכך הייתה לחברה הזרה הראשונה המפעילה טיסות מהשדה. הקו החל לפעול ב-15 בנובמבר, בתדירות של שתי טיסות שבועיות באמצעות מטוסי הפוקר 70 של החברה. החל מיוני 2021 הודיעה החברה כי תחזור לפעול במודל עסקי חדש עם צי מטוסים משודרג וגדול יותר מסוג איירבוס 320 ו-330 ובכוונתה להציע טיסות לרחבי אגן הים התיכון, אירופה, המזרח הרחוק ואמריקה.

עירמדינהנמל תעופה לרנקה קפריסיןנמל התעופה הבינלאומי בלרנקה פאפוס קפריסיןנמל התעופה הבינלאומי פאפוסתל אביבנמל התעופה בן-גוריוןאתונהנמל התעופה הבינלאומי אתונה-אלפתריוס וניזלוסרודוסנמל התעופה הבינלאומי רודוס דיאגורססופיהנמל התעופה סופיהנאפולינמל התעופה הבינלאומי נאפוליוינהנמל התעופה הבין-לאומי וינה-שווכאט

צי המטוסים
צי המטוסים של החברה נכון לפברואר 2026:
 כלי טיס בצי בהזמנה נוסעים הערות Y סה"כאיירבוס A320-20032180180סה"כ32

קישורים חיצוניים





הערות שוליים

קטגוריה:חברות תעופה קפריסאיות
קטגוריה:קבוצת קווי חופשה